บางจากจ่ายปันผลระหว่างกาล50สต.
คณะกรรมการบางจากปิโตรเลียมมีมติข่ายปันผลกลางปี 50สตางค์ต่อหุ้น
25 ส.ค. 2553

คณะกรรมการบางจากปิโตรเลียมมีมติข่ายปันผลกลางปี 50สตางค์ต่อหุ้น
นายอนุสรณ์ แสงนิ่มนวล  กรรมการผู้จัดการใหญ่ บริษัท บางจากปิโตรเลียม (BCP) เปิดเผยว่าที่ประชุมคณะกรรมการมีมติจัดสรรกําไรจากกําไรสะสมเพื่อจ่ายเงินปันผลระหว่างกาลให้แก่ผู้ถือหุ้นของบริษัท
ในอัตราหุ้นละ 0.50 บาท โดยรวมทั้งการจ่ายเงินปันผลให้แก่ผู้ถือหุ้นสามัญ  และการจ่ายเงินเทียบเท่าเงินปันผล ผ่านทางบริษัท สยามดีอาร์ จำกัด ให้แก่ผู้ถือใบแสดงสิทธิในผลประโยชน์ที่เกิดจากหุ้นสามัญ (BCP-DR1) รวมเป็นเงินทั้งสิ้น 584.92 ล้านบาท โดยกำหนดรายชื่อผู้ถือหุ้นที่มีสิทธิรับเงินปันผลในวันที่ 9 ก.ย. 2553 และให้สมุดทะเบียนพักการโอนหุ้น ในวันที่ 10 ก.ย.2553 และกำหนดจ่ายเงินปันผล ในวันที่ 21 กันยายน 2553